[pic] | AZ EURÓPAI KÖZÖSSÉGEK BIZOTTSÁGA | Brüsszel, 06.02.2006 COM(2006) 38 végleges Javaslat A TANÁCS RENDELETE az 1346/2000/EK rendelet A. és C. mellékletének Franciaország tekintetében történő módosításáról (előterjesztő: a Bizottság) INDOKLÁS 1. A javaslat háttere - A javaslat indokai és célkitűzései A fizetésképtelenségi eljárásról szóló 1346/2000/EK tanácsi rendelet A. és C. mellékletét módosítani kell. - Általános háttér Az 1346/2000/EK tanácsi rendelet A. melléklete felsorolja a rendelet 2. cikkének a) pontjában említett fizetésképtelenségi eljárásokat. A C. melléklet pedig a 2. cikk b) pontjában említett felszámolókat sorolja fel. Az 1346/2000/EK tanácsi rendelet mellékleteit a 2005. április 12-i 603/2005/EK tanácsi rendelet módosította. Franciaország 2005. november 29-én bejelentette a Bizottságnak az A. és a C. mellékletben foglalt listák további módosításait. - A javaslat által érintett területet szabályozó hatályos rendelkezések Az 1346/2000/EK rendeletet e javaslatnak megfelelően módosítani kell. - Összhang más politikákkal E rendelet összhangban van a többi közösségi politikával. 2. Konzultáció az érdekelt felekkel és hatásvizsgálat - Konzultáció az érdekelt felekkel Külső konzultációra nem volt szükség. - Szakvélemények összegyűjtése és felhasználása Nem volt szükség külső szakvéleményekre. - Hatásvizsgálat A rendelet módosítása kedvező hatással lehet a vállalkozások átszervezésére. Valószínűleg kedvező vagy semleges hatást gyakorol a foglalkoztatásra. Valószínűleg kedvező vagy semleges hatást gyakorol a környezetre. 3. A javaslat jogi elemei - A javasolt intézkedés összefoglalása A javaslat célja az 1346/2000/EK rendelet mellékleteinek módosítása a tagállamok nemzeti fizetésképtelenségi jogában történt módosítások figyelembevétele érdekében. - Jogalap A javaslat az 1346/2000/EK rendelet 45. cikkén alapul. - A szubszidiaritás elve A javaslat a Közösség kizárólagos hatáskörébe tartozik. Így a szubszidiaritás elve nem alkalmazandó. - Az arányosság elve A javaslat megfelel az arányosság elvének a következő okok miatt: A Bizottság javaslata értelmében az 1346/2000/EK tanácsi rendelet A. és C. mellékletében foglalt, Franciaországra vonatkozó listák helyébe új listák lépnek a Franciaország által bejelentett információknak megfelelően. A rendelet a tagállamokban közvetlenül alkalmazandó, végrehajtási intézkedésekre nincs szükség. A rendeletet közzéteszik az Európai Unió Hivatalos Lapjában, tehát tartalma minden érdekelt fél számára hozzáférhető. - A jogi eszköz kiválasztása A javasolt jogi eszköz: rendelet. Más jogi eszközök a következő okok miatt nem lennének megfelelőek: Az 1346/2000/EK tanácsi rendelet 45. cikke értelmében a rendelet mellékleteit a Tanács csak a tagállamok kezdeményezésére vagy a Bizottság javaslatára módosíthatja. E megosztott kezdeményezési jog az Amszterdami Szerződés (EKSz. 67. cikkének (1) bekezdése) hatálybalépését követő ötéves átmeneti időszakban érvényesült, a Nizzai Szerződés (EKSz. 67. cikkének (2) bekezdése) hatálybalépése óta azonban kizárólag a Bizottságnak van kezdeményezési joga. A Bizottság feladata tehát, hogy a rendelet 45. cikkével összhangban javasolja a Tanácsnak a rendelet mellékleteinek módosítását. 4. Költségvetési kihatások A javaslatnak nincs költségvetési kihatása. 5. Jogszabályok egyszerűsítése A javaslat előírja az (uniós vagy nemzeti) hatóságok, illetve a közjogi vagy magánjogi felek érdekében a közigazgatási eljárások egyszerűsítését. A tagállamok bíróságai időben tájékoztatást kapnak azon fizetésképtelenségi eljárásokról, melyeket el kell ismerni. A hitelezők, az adósok és a fizetésképtelenséggel hivatásszerűen foglalkozók tájékoztatást kapnak a rendelet hatálya alá tartozó fizetésképtelenségi eljárásokról. Javaslat A TANÁCS RENDELETE az 1346/2000/EK rendelet A. és C. mellékletének Franciaország tekintetében történő módosításáról AZ EURÓPAI UNIÓ TANÁCSA, tekintettel az Európai Közösséget létrehozó szerződésre, tekintettel a fizetésképtelenségi eljárásról szóló, 2000. május 29-i 1346/2000/EK tanácsi rendeletre[1] és különösen annak 45. cikkére, tekintettel a Bizottság javaslatára[2], mivel: (1) Az 1346/2000/EK rendelet a tagállamok nemzeti jogszabályainak megfelelően felsorolja az eljárások és a felszámolók megnevezését. (2) Franciaország 2005. november 29-én az 1346/2000/EK rendelet 45. cikke értelmében bejelentette a Bizottságnak az e rendelet A. és C. mellékletében foglalt listák módosításait. (3) Az 1346/2000/EK rendeletet ennek megfelelően módosítani kell, ELFOGADTA EZT A RENDELETET: 1. cikk Az 1346/2000/EK rendelet a következőképpen módosul: (1) Az A. mellékletben a Franciaországra vonatkozó eljárások helyébe a következő eljárások lépnek: „FRANCE - Sauvegarde - Redressement judiciaire - Liquidation judiciaire”; (2) Az C. mellékletben Franciaországra vonatkozóan a felszámolók megnevezései helyébe a következő megnevezések lépnek: „FRANCE - Mandataire judiciaire - Liquidateur - Administrateur judiciaire - Commissaire à l’exécution du plan”. 2. cikk Ez a rendelet az Európai Unió Hivatalos Lapjában való kihirdetését követő napon lép hatályba. Ez a rendelet teljes egészében kötelező és közvetlenül alkalmazandó valamennyi tagállamban. Kelt Brüsszelben, -án/-én. a Tanács részéről az elnök [1] HL L 160., 2000.6.30., 1. o. A legutóbb a 603/2005/EK rendelettel (HL L 100., 2005.4.20., 1–8. o.) módosított rendelet. [2] HL C […]., [ …]., […]. o.